15:10 Наступны сьведка — Ігар Палуян, дырэктар прыватнага прадпрыемства. Ягоная фірма мае два гандлёвых аб’екта на праспэкце Незалежнасьці — крама па продажу кветак. Увечары 19-га прадаўцы папрасілі зачыніць краму на гадзіну раней, бо па-першае пакупнікоў мала, а па-другое, у 20 гадзін міліцыя ім парэкамэндавала зачыніць. Сьведка кажа, што немагчыма палічыць нейкія страты ці ўпушчаную выгаду. Ды ён і не зьбіраецца гэта рабіць. У нядзелю і так выручка слабая. Ці была небясьпека, ня ведаю, нічога страшнага ня бачу — зачынілі, так зачынілі. Ніякіх супрацьпраўных дзеяньняў супраць іх крамы не было. Я прывык, што ў Беларусі акцыі апазыцыі праходзяць спакойна.